།དཔལ་ཀརྨ་པ་ན་རིམ་བདུན་པ་ཆོས་གྲགས་རྒྱ་མཚོ།
༡༤༥༤-༡༥༠༥
ན་རིམ་བདུན་པ་རྗེ་ཆོས་གྲགས་རྒྱ་མཚོ་ནི།
དེ་ནས་ཆོས་ཀྱི་རྗེ་མཐོང་བ་དོན་ལྡན་
གཟུགས་སྐུ་ཆོས་དབྱིངས་སུ་བསྡུ་ཀར། གོའི་ཤྲཱི་རིན་པོ་ཆེ་ལ་ཞལ་ཆེམས་བཀའ་རྒྱ་བཅུ་གསུམ་
དང་བཅས་པ་གནང་། བྱང་ཕྱོགས་སྤྱི་ལྷ་ཞེས་བྱ་བར་སྤྲུལ་སྐུ་འབྱོན་པར་ཡབ་ཡུམ་དང་བཅས་
ལུང་བསྟན། དེ་ཉིད་ཀྱི་བར་དོའི་རྣམ་ཐར་ལས་ཀྱང་བྱང་ཕྱོགས་སུ་དོན་ཡོད་གྲུབ་པས་ཁྱོད་
ཛམྦུའི་གླིང་དུ། ཕ་གྲགས་པ་དཔལ་གྲུབ་དང༌། མ་ལྷ་མོ་སྐྱིད་ལས་སྐྱེ་བར་འགྱུར་རོ་གསུངས་
ཞེས་ཕྱིས་སྤྲུལ་སྐུ་ཉིད་ཀྱིས་བཀའ་སྩལ། མཚུར་ཕུ་འཇམ་དབྱངས་ཆེན་པོས་ཀྱང་བྱ་ལོ་ཟླ་བ་
བདུན་པའི་སྐབས་ཤིག་ཇ་གྲལ་བ་མང་དུ་ཡོད་པ་ཞིག་ལ་ང་ཡི་རྨི་ལམ་ལྟར་ན་ད་རེས་སྤྲུལ་སྐུའི་
མཚུར་
ཡབ་ལ་དཔལ་གྲུབ་བྱ་བ་ཞིག་ཡོང་བ་འདུག་གསུངས། ཀུན་མཁྱེན་བན་སྒར་བས་ཀྱང་།
ཕུ་ནས་ཤར་ཕྱོགས་དྲང་པོར་སྤྲུལ་སྐུ་འབྱོན་ཞེས་ལུང་བསྟན་པ་ལྟར། རྔོད་སྤྱི་མདའ་ཞེས་པ། དེ་
ཡང་གྲུབ་པའི་གནས་མཁའ་འགྲོའི་སྦས་ཡུལ་ཞིག་སྟེ།
དེའི་གནས་ཀྱི་བདག་པོ་གཞི་བདག་
ཐམས་ཅད་ཀྱི་སྤྱི་དཔོན་ནམ། ཐམས་ཅད་ཀྱི་ལྷའམ། ཇོ་བོ་ལྟ་བུ་ཡིན་པས་ན་སྤྱི་ལྷ་ཞེས་བྱ་བ།
སྔོན་རྗེ་རང་བྱུང་རྡོ་རྗེ་མཚུར་ཕུའི་དབེན་གནས་བདེ་ཆེན་ན་བཞུགས་པའི་དུས་དགེ་བསྙེན་གྱི་
སྡོམ་པ་ཞུས་ཤིང་། ཕྱིན་ཆད་ཡོན་བདག་བྱེད་ཅིང་ཅི་གསུང་སྒྲུབ་ཅེས་དམ་བཅས། གནས་དེར་
ཕེབས་ནས་བཞུགས་པའི་ཞུ་བ་ཕུལ་བཞིན་རིམ་པར་ཕེབས་ནས་ཞབས་ཀྱིས་བཅགས།
འོངས་སྤྲུལ་སྐུ་འབྱོན་པའི་ཞིང་དུ་བྱིན་གྱིས་བརླབས་པའི་རྒྱ་གར་གྱི་གནས་ཆེན་རྣམས་ཀྱི་ཡལ་
མ་
ག་མཁའ་འགྲོ་མའི་སྦས་ལུང༌། གདུལ་བྱ་དག་པའི་སྣང་བ་འབའ་ཞིག་གི་སྤྱོད་ཡུལ་དུ་གྱུར་པའི་
གནས་མཆོག་ཁྱད་པར་ཅན་སྤྱི་ནང་བྱ་བར། ཡབ་གྲུབ་པ་ཐོབ་པའི་སྐྱེས་བུ་ཆེན་པོ་རུས་ཆེན་
སྡོང་ལ་ནང་ཚན་དཔའ་ཡ་སྟེ། གྲགས་པ་དཔལ་གྲུབ་བྱ་བ་དང་། ཡུམ་ཡེ་ཤེས་ཀྱི་མཁའ་འགྲོ་
མའི་སྤྲུལ་པ་ཇོ་དར་བཟའ་ལྷ་མོ་སྐྱིད་གཉིས་ཀྱི་སྲས་སུ། ཤིང་ཕོ་ཁྱིའི་ལོ་ཧོར་ཟླ་དང་པོའི་ཚེས་
496

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ། བཀའ་བརྒྱུད་གསེར་ཕྲེང་།
བཅོ་ལྔའི་སྔ་དྲོར་ནམ་མཁའ་ལ་ཁ་དོག་ལྔའི་འཇའ་ཚོན་གྱི་རེ་༼ཁཱ་དང། མེ་ཏོག་གི་ཆར་དང༌།
འབྲུག་གི་སྒྲ་དང་། གཞན་ཡང་ངོ་མཚར་བའི་ལྟས་དུ་མ་དང་བཅས་སྐུ་འཁྲུངས། དེ་མ་ཐག་
ཞལ་ནས་ཨ་ལ་ལ་གསུངས་ཤིང་བཞད། སྐུ་ལ་མེ་ཏོག་གི་རྣམ་པ་མང་པོ་དང་དབུ་ལྟག་ཏུ་རྡོ་རྗེ་
འཆང་གི་སྐུ། ཐུགས་ཀར་རྩ་རིས་ཀྱི་ཨ་ཡིག་གསང་གནས་སུ་ཆོས་འབྱུང་དང་འཁོར་ལོ། །ཞབས་
ལ་འཁོར་ལོ་སྟེ་སྐུ་ལ་རང་བྱོན་དྲུག་གསལ་པོར་མངོན་ལ། གསང་ཆབ་འོ་མར་འབབས་ཤིང་དྲི་
བཟང་གི་ངད་ཀྱིས་ཐམས་ཅད་ཁྱབ། ཞག་བདུན་ན་གསུང་མང་དུ་བྱོན་པ་ན་ཡབ་ཀྱིས་སྔགས་
མང་དུ་གསུང་བར་གོ ཡུམ་གྱིས་དབྱངས་ཡིག་གསུང་བར་གོ གཞན་རྣམས་ཀྱིས་མ་ཎི་གསུང་
བར་གོ ཡབ་ཡུམ་གྱིས་གསང་བར་དམ་བཅས་ཀྱང་། ཉིད་ཀྱི་ཐུགས་རྗེའི་རང་འོད་མཁའ་ལ་ཉི་
མ་ཤར་བ་ལྟ་བུའི་སྒྲོག་མཁན་མེད་ཀྱང་སྤྱི་ནང་དུ་བྱ་བྲལ་ཕོ་མོ་གཉིས་ལས་ཆོས་ཀྱི་རྗེ་སྐུ་་
འཁྲུངས་འདུག་ཟེར་ནས་གྲགས་པའི་དབྱར་རྔས་ཕྱོགས་ཀུན་ཁྱབ་པར་གྱུར་ནས། ཕྱོགས་
ཕྱོགས་ཀྱི་ལྷ་དཔོན་མི་དཔོན་གྱི་གཙོས་ཐམས་ཅད་རང་བབས་ཀྱིས་འདུས་ཤིང་གསང་བར་་་་་
རྔོམ་ཐོགས་ཏེ། སྙེ་བོང་ར་སྟེང་གི་གདན་ས་བ་ཆོས་དཔལ་འབྱོར་གྱིས་ཐོས་ནས་མཇལ་དུ་འགྲོ་
བསམ་པ་ན་རྨི་ལམ་དུ་ཡུམ་གྱི་པང་ན་བཞུགས་འདུག་པ་ལ་དབུ་ཞྭ་སོགས་ཕུལ་བ་རྨིས་པས།
བླ་མ་བསྒྲེས་པོ་ལ་རྔོད་ནས་ཁ་སྐད་འདི་འདྲ་ལགས་པར་ཅི་བྱར་འོས་ཞུས་པས། ངའི་རྨི་ལམ་
ན་སྤྱི་ལྷའི་ལ་ཁར་ཉི་ཟླ་གཉིས་ཤར་བ་མལ་གཅིག་ཏུ་འདུས་སོང་བ་རྨིས་པས། ཐེ་ཚོམ་མི་
དགོས་དྲུང་གོང་མའི་དབུ་ཞྭ་ན་བཟའ་ཕྱགས་ལྷམ་རྣམས་ཁྱེར་ལ་སོང་གསུངས་ཏེ། ཕྱིན་པས་
སྐུ་འཁྲུངས་ནས་ཞག་བཅོ་ལྔ་སོང་བའི་ཐོག་ཏུ་སླེབས་ཁོང་གཟིགས་པས་བཞད་ཅིང་དགྱེས་་་་་
པར་མཛད། རྗེ་གོང་མའི་དབུ་ཞ་སོགས་དང་དྲུང་རྟོགས་ལྡན་པའི་ན་བཟའ་དབུ་ཞྭ་རྣམས་
ཕུལ་བས། རྗེ་གོང་མའི་རྣམས་ཕྱག་གིས་བཞེས་ཏེ། གཞན་མ་བཞེས། ཁྱེད་ཐམས་ཅད་མཁྱེན་ང
མཐོང་བ་དོན་ལྡན་ཡིན་ན་ང་ལ་བྱིན་རླབས་མཛད་དགོས་ཞུས་པས་ཕྱག་གཉིས་ཀ་སྤྱི་བོར་་
་་གུ་
བཀོད་དེ་བྱིན་རླབས་ཡང་ཡང་མཛད་པས་ཐེ་ཚོམ་ཆོད། ཟླ་ངོ་གཉིས་བཞེས་པ་ན་རྔོད་པའི་ལྷ་
སྡེ་མི་སྡེ་ཐམས་ཅད་ཀྱིས་ཨ་རིག་ཐང་དུ་གདན་དྲངས། དྲུང་གོང་མའི་ཆོས་ཁྲི་ལ་བཞུགས་ནས་
ཁྲོམ་ཆེན་པོ་ལ་ཞལ་བསྟན་ཚེ། ཕྱག་རྟེན་རྣམས་ཕྱག་གིས་རིམ་པར་བཞེས། བྱིན་རླབས་གནང་
497

ཀརྨ་པ་ཆོས་གྲགས་རྒྱ་མཚོའི་རྣམ་ཐར།
ནས་ཁྲོམ་རྣམས་ལ་དལ་བུས་གཟིགས་ཏེ་ཕྱག་གཡས་ཀྱིས་ཞལ་དཀྱིལ་ལན་གསུམ་དལ་གྱིས་་་་་
ཕྱིས་ནས་མཉམ་བཞག་དང་ལྟ་སྟངས་མཛད་དེ། སྐུ་གཟི་བརྗིད་དང་ལྡན་པར་བཞུགས་པས།
དེར་འདུས་པ་ཐམས་ཅད་མི་ཕྱེད་པའི་དད་པ་ཐོབ་ནས། མངོན་མཐོ་དང་ངེས་ལེགས་ཀྱི་ལམ་
ལ་བཀོད་དོ། །དེ་ནས་ཟླ་ངོ་གསུམ་བཞེས་ཚེ་རྔོད་ཀྱི་བེར་བསྣོལ་དུ། བཞེར་བྱས་སྐུ་མདུན་དུ་
ཅོལ་ཚིག་ཞུས་ཏེ། མི་རྣམས་ཁྱེད་ཀརྨ་པ་མིན་པ་འདྲ། རྗེ་གོང་མ་རྣམས་ཀྱིས་ཟླ་བ་འདི་ལ་
གསུང་འདི་བྱོན་པ་སོགས་འདུག གྲུབ་རྟགས་མང་དུ་བསྟན་འདུག་པ། ཉིད་མཐོང་བ་དོན་
ལྡན་གྱི་སྐུའི་སྐྱེ་བ་ཡིན་ན་ཡིད་ཆེས་ཀྱི་རྟགས་དང་གསུང་ཞིག་འབྱོན་པར་ཞུས་པས།
ང་ནི་
ཀརྨའི་མིང་ཅན་ཏེ། །ང་ལྟའི་གང་ཟག་དཀོན་པ་ཡིན། །ང་དང་འབྲེལ་བ་གང་ཡོད་པ། །ང་ཡིས་
མི་བསླུའི་སྨོན་ལམ་ཡོད། །བཅུ་གསུམ་ཟླ་བ་མ་རྫོགས་པར། །ཚིག་འདི་གསང་ཆེན་རྒྱ་དང་ལྡན། །
དེ་ནས་ཁོ་བོ་རྩོད་བྲལ་བའི། །རྟགས་རྣམས་རིམ་གྱིས་གསལ་བར་འགྱུར། །ཞེས་གསུངས། དེ་
ནས་སྙེ་བོས་གདན་དྲངས་ནས། ད་ར་སྟེང་དུ་བཞུགས་པའི་ཚེ། ཀརྨ་སི་ཏུ་པའི་ཞུ་ཡིག་ལྕགས་
མོ་དབོན་པོ། གསེར་བྱ་བྲལ་བསོད་ཡེ་སོགས་ཀྱིས་ཕུལ་ནས། ཞུ་ཡིག་ཕྱག་གིས་བཞེས་ནས་ཡིག་
ཕྲེང་ལ་རིམ་པར་གཟིགས་ནས་གསུང་ཚུལ་མཛད། དཔལ་ལྡན་རྡོ་རྗེ་གསུངས་ནས་ལྕགས་མོའི་
པང་པར་བྱོན། བྱ་བྲལ་གྱི་ལག་པ་ལ་འཇུག་ནས་མཉེས་པའི་རྣམ་འགྱུར་དུ་མ་མཛད། གཞན་
ཡང་སྔར་གྱི་སློབ་མ་རྙིང་པ་ཕལ་ཆེར་འགའི་མིང་གསུངས་ཤིང་ངོས་བཟུང་མཛད་པས། ཐམས་
ཅད་སྔོན་གྱི་དུས་དྲན་པས་ཡིད་མོས་གུས་ཀྱི་གདུང་ཤུགས་དྲག་པོས། དད་པའི་ཡུས་ཀྱིས་ངུས་
ཤིང་བརྒྱལ་བར་གྱུར་ཏོ། །
ཟླ་ངོ་ལྔ་བཞེས་པ་སྙེ་བོའི་ག་ཁོང་ཁར་བཞུགས་པའི་དུས། སྐུ་མདུན་དེར་ཁ་ཅིག་ཐོ་ཅོ་
འདྲ་བྱས་པས། ཞལ་ནས། ཨ་ཧཾ་བདེ་སྟོང་སྒྱུ་མའི་རྩལ། །སྣ་ཚོགས་ཡེ་ཤེས་རོལ་པ་ལ། །བྱིས་པ་
རྣམས་ཀྱིས་བདེན་པར་མཐོང་། །ང་ནི་སྐྱེ་འགག་གནས་དང་བྲལ། །ཞེས་གསུངས། དེ་ནས་ཟླ་བ་
དགུ་བཞེས་པ་ན། གོའི་ཤྲཱི་རིན་པོ་ཆེས་མཇལ་བར། སྐུ་གཟི་བརྗི་དཔལ་འབར་ཞིང་། རབ་ཏུ་
མཉེས་པར་མཛད་ཅིང་བྱིན་རླབས་གནང་བ་དང་། ཕྱག་རྟེན་རྣམས་ཕྱག་ཏུ་རིམ་པར་བཞེས།
སྒར་དུང་ངོས་བཟུང་མཛད། རྗེ་གོང་མའི་དབུ་ཞྭ་ཕུལ་བ་མནབས་ཤིང༌། རྡོ་རྗེ་དྲིལ་བུ་ཕྱག་
498
----་

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ།
བཀའ་བརྒྱུད་གསེར་ཕྲེང་།
གིས་བསྣམས་ནས། པད་ཀོར་དྲིལ་སྟབས་མཛད། ཐུགས་དམ་མགོན་སྐུ་ངོས་འཛིན་ཡང་གནང་
བ་སོགས་ངོ་མཚར་བསམ་གྱིས་མི་ཁྱབ་པར་དགོངས་ཏེ་རང་བྱུང་ཀུན་མཁྱེན་ཆོས་ཀྱི་རྒྱལ་པོར་
མཚན་གསོལ། སྒར་ཆེན་འཛམ་གླིང་རྒྱན་ཆེན་པོར་སེངྒེའི་ཁྲིར་བཞུགས། ཟླ་ངོ་བཅུ་གཅིག་
བཞེས་པ་ན། ནགས་ཕུ་བས་སྤྱན་དྲངས་ནགས་མདར་ཁྲོམ་ཚོགས་ལ་ཨཱ་ལི་ཀཱ་ལི་གསུངས། ཕག་
ལོ་སར་ནས་མདོ་ཆེན་དུ་བཞུགས་པ་ན་ང་རྡོ་རྗེ་འཆང་ཡིན་གསུངས། གཅིག་གིས་སྔོ་ཡིག་ཕུལ་
བས་དགའ་ལྡན་དུ་སྐྱེ་བར་གྱུར་ཅིག་གསུངས། ཡང་གཞན་གྱིས་ཅོ་འདྲི་ཞུས་པ་ན། ཐེ་ཚོམ་མི་
དགོས་བཀའ་བརྒྱུད་བླ་མ་རྣམས་ཀྱི་ཞལ་ལ་ལྟོས། མཁའ་འགྲོ་ཆོས་སྐྱོང་གིས་ཕྲིན་ལས་བསྒྲུབ་
ཅིང་ཡོད། ས་ར་ཧ་བིརླ་པ་ཀུ་ཀུ་རི་པ་གསུམ་ནམ་མཁར་བཞུགས། འདི་གསུམ་གྱི་རྣམ་ཐར་
འཛིན་མི་ང་ཡིན་གསུངས་ནས་ཕྱག་མཛུབ་ནམ་མཁར་གཏད། ཡུམ་གྱིས་ཀྱང་དེ་རྣམས་ཀྱི་ཞལ་
མཇལ། མདོ་ཆེན་ཕུ་ན་གཅོད་ལ་འབྱོན་གསུངས། གཅོད་ཇི་ལྟ་འབྱེད་ཞུས་པས་སེམས་ཉིད་
རྩད་ནས་གཅོད་པ་ཡིན་གསུངས་རྩད་ནས་ཇི་ལྟར་གཅོད་ཞུས་པས་སྒོམ་གྱིས་གསུངས། མི་ཤེས་
ཞུས་པས་ནམ་མཁར་ཕྱག་མཛུབ་གཏད་དེ་མཐའ་དབུས་མེད་པ་ཞིག་ཡིན་གསུངས། ཡང་མདོ་
ཆེན་གྱི་བླ་ཡེ་ན་ཡུམ་སྲས་བཞུགས་དུས། མི་ལ་རས་པས་མགུར་མ་འཐེན་ཤིང་ཡོད་ཨེ་མཐོང་
གསུངས༑ ལོང་པོར་སྤྱན་དྲངས། ཐམས་ཅད་མི་ཕྱེད་པའི་དད་པ་ཐོབ། བྱི་བའི་ལོ་ལ་སྦུག་ངོ་
བོར་བཞུགས་པའི་དུས། རྟ་མགྲིན་མཚོན་ཆ་འཁོར་ལོར་སྤྲུལ་པ་ཡུམ་གྱིས་གཟིགས། འདི་འདྲ་
མཛད་པ་ཅི་ལགས་ཞུས་པས། བགེགས་བཏུལ་བ་ཡིན། སུ་ལའང་མ་བཤད་གསུངས། ཚེས་
བཅུའི་དུས་ཤིག་ང་ཀརྨ་པ་ནི་འགྲོ་བ་འདྲེན་གསུངས་ནས་གར་མཛད་དེ། དེ་མ་ཐག་སྐུ་ལུས་མི་
སྣང་བར་མཛད་དེ་ཡང་ལམ་གྱིས་བྱོན། ཡུམ་སྲས་བླ་ཡེ་ན་བཞུགས་དུས་ཡུམ་ལ་ཕྱག་འཚོལ། རྡོ་
རྗེ་འཆང་དང་མི་ལ་སེངྒེ་ལ་ཆིབས་པ་ནམ་མཁའ་ལ་ཡོད་གསུངས། དྲུང་ནས་ཀྱང་ཕྱག་དང་
མགུར་གྱི་ལད་མོ་མཛད། འཁྲུལ་འཁོར་མཛད་ཅིང་ཡུམ་ལ་ངས་ཁྱོད་ཀྱི་ལྟོ་བར་འདི་ལྟར་བྱས་
པས་ཁྱོད་ཀྱི་ཧུབ་བོ་བ་ཡིན་གསུངས། ཡིག་དྲུག་དང་ཨཱ་ལི་ཀཱ་ལི་གསུང་ཞིང་ཁྱོད་ཀྱི་ཁོང་ནས་
འདི་སྐད་སྨྲས་པ་ཐོས་སམ་གསུངས། དཔལ་ལྡན་རྡོ་རྗེ་དང་བྱ་བྲལ་གཉིས་ལ་འདི་བཞིན་གྱིས་
གསུངས་ནས་འཁྲུལ་འཁོར་གནང༌། བླ་མ་ཡབ་ལ་ལྟོས་དང་། ཤར་ཕྱོགས་ན་སློབ་དཔོན་པདྨ་
499

ཀརྨ་པ་ཆོས་གྲགས་རྒྱ་མཚོའི་རྣམ་ཐར།
འབྱུང་གནས་ཀྱི་གཡས་སུ་མི་ལ་རས་པ་གཡོན་ན་ཡེ་ཤེས་མཚོ་རྒྱལ་དང་གསུམ་བཞུགས་པ་ཨེ་་་
མཐོང་༑ ཡང་ཡུད་ཙམ་ན་ཡར་བཞེངས་ནས་ལྷོ་ཕྱོགས་ན་ལྟོས་དང་། ས་ར་ཧ་པས་མདའ་
བསྲང་ཚུལ་མཛད་འདུག་པ་ཨེ་མཐོང། དེ་བཞིན་ནུབ་ཕྱོགས་ན་མི་ལ་རས་ཆེན་གྱིས་མགུར་
འཐེན་ཞིང་ཡོད། བྱང་ཕྱོགས་ན་ཕ་དམ་པ་བལ་ཐུལ་མནབས་ནས་བཞུགས་འདུག་འདི་རྣམས་
ཁོ་བོ་ཡིན་གསུངས། ཡང་ཙཱ་རིའི་མཁའ་འགྲོ་མ་ཐམས་ཅད་ཚོགས་འཁོར་ཞུ་བ་ལ་བྱུང་
གསུངས༑ ཙཱ་རིའི་རི་པ་རྣམས་མཇལ་དུ་བྱུང་བའི་ཚེ། ཙཱ་རི་ལ་འགྲོ་གསུངས་ཡུམ་གྱིས་ཙཱ་རི་ལ་
འགྲོ་བའི་དགོས་ཆེད་ཇི་ལགས་ཞུས་པས། གང་ཟག་བྱིན་གྱིས་རློབ་ནུས་པའི་གནས་ཡིན།
གནས་སྒོ་ཡང་ཕྱེ་རྒྱུ་ཡོད། ཙཱ་རིའི་གདུལ་བྱ་ཁོ་བོས་སྐྱོང་། ཁོ་བོའི་བར་ཆད་གནས་ཀྱིས་སེལ་
གསུངས༑ ཡང་སློབ་བུ་ཞིག་གིས་མཇལ་མ་ཐག་ཨ་བླ་གསུངས་ཏེ་ངོས་བཟུང་། དྲུང་མཐོང་བ་
དོན་ལྡན་པས་མིང་གནང་བ་ཞིག་ཡོད་ཞུས་པས་བཀྲ་ཤིས་ཡིན་གསུངས། གསའ་ཕུ་གང་ན་
ཡོད་ཞུས་པས། ཡ་ཀི་གསའ་ཕུ་ཡིན་གསུངས་ཕྱག་མཛུབ་གཏད། ཕ་རི་ཤམ་པོའི་རི་ཡིན་
གསུངས༑ དེར་སྤྲིན་གྱི་སྟེང་ན་བེར་ཅན་གཟིགས། གསའ་ཕུ་ཁོ་བོའི་མཆོད་རྟེན་ཡོད་པས་
མགྱོགས་པར་རྟ་རྒྱུག་ནས་འགྲོ་གསུངས། དེར་ཕེབས་ཙ་ན་དྲུང་གོང་མའི་གཟིམ་གུར་བཤམས་
ཡོད་པའི་ནང་དུ་ཕེབས་ནས་ངའི་ཡིན་གསུངས་ཤིང་། གསོལ་ལྕོག་སྟེང་འོག་ཅན་རྒྱུས་མེད་
ཀྱིས་མི་ཤེས་པ་ཞིག་ཡོད་པ་དྲུང་དུ་བཞག་པ་ན། སྟེང་མ་དེ་ཡར་ཁྱོག་གསུངས། ཐང་སྐུ་མ་ཎི་
མའི་གོང་ཤམ་ཅན་ཞིག་ལ་གཟིགས་ནས། མཐོང་བ་དོན་ལྡན་དང་འོད་དཔག་མེད་དང་སྤྱན་
རས་གཟིགས་རྣམས་ང་ཡིན། འདི་སྒྲོལ་མ་འདི་ཕྱག་དྲུག་པར་འདུག་གསུངས་ཤིང་ལྗགས་ཀློག་
མ་ཕུལ་བའི་སྐབས་ཡིན་རུང་། མ་ཎི་རྣམས་ལ་ཕྱག་མཛུབ་བཙུགས་ཏེ་དབྱངས་སྙན་
པར་གསུངས། དེ་ནས་རྟག་རྩེར་ཕེབས་ནས། ཤཱཀྱ་ཐུབ་པ་དང་། རང་བྱུང་བའི་སྐུ་ངོས་བཟུང་།
དེར་དགེ་འདུན་པ་དང་སྐྱེ་བོ་ཁྲི་ཕྲག་ཙམ་འདུས་པ་ལ་ཞལ་བསྟན། མ་ཎི་པད་དབྱངས་
གསུངས་ནས་ཐམས་ཅན་དད་ཅིང་དང་བ་འདྲེན་པར་མཛད། དེར་ཇོ་བཟང་བསམ་གཏན་
མཇལ་བའི་དུས་སུ། དྲུང་ནས་རྡོ་རྗེ་རྣལ་འབྱོར་མར་ཞལ་གཟིགས། སླར་གསའ་ཕུར་ཕེབས་
ནས༑ དཔོན་མ་ཎི་སྒྲོངས། ཁོ་བོ་སྤྱན་རས་གཟིགས་ཡིན། འཁོར་བ་འདྲེན་ཨོཾ་མ་ཎི་པདྨེ་ཧཱུཾ་
པོས་རིམ་
་་་་
500

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ།
བཀའ་བརྒྱུད་གསེར་ཕྲེང་།
གསུངས་ནས་དབྱངས་མཛད། ཡང་བཞེངས་ནས་ཁོ་བོ་མར་པ་ལོ་ཙཱ་ཡིན་གསུངས། དེ་ཉིད་དུ་
བཞུགས་ཁྲིའི་སྟེང་དུ་ནེའུ་ལེ་བཟུང་མི་འདི་སུ་ཡིན་གསུངས། ངེད་ཚོས་མི་ཤེས་ཞུས་པས། རྣམ་
ཐོས་སྲས་ཡིན་གསུངས། རྒྱལ་པོ་ཨ་ཉག་ལ་མིང་ནས་བོས་ཏེ་ཕྱག་ནས་མང་དུ་གནང་བས་ཡིད་
ཆེས༑ རྣམས་ཐོས་རི་བོར་སྒོ་རྣམས་ཕྱེ་གསུངས་ནས་མཛོད་ནག་སོགས་ལ་གཟིགས་རྟོག་མཛད།
སྔོན་འདི་ལྟར་ཡིན་གྱིས་གསུང་མོལ་མཛད་ཅིང༌། དྲུང་གོང་མའི་ཐུགས་དམ་ཐང་སྐུ་རྟ་མགྲིན་
ནག་པོ་གུ་རུ་ཞི་དྲག་སོགས་ངོས་བཟུང་། སྤྱིར་ཐུགས་རྗེ་ཆེན་པོ་དང་རྗེ་མར་མི་གཉིས་རྣམས་
ཡང་ཡང་གཟིགས་ཤིང་དེ་གསུམ་ཉིད་ཡིན་པར་ཞལ་གྱིས་བཞེས། རྒན་མོ་བློ་བདེའི་བུ་བརྒྱུད་
རྣམས་ཇ་འདྲེན་ལ་བྱུང་ཚེ་ཡོན་བདག་ལྷུན་གྲུབ་དང་རྒན་གོག་གཉིས་ལ་མིང་ནས་བོས་ཡར་་་་
ཤོག་གསུངས་ནས་གསོལ་རས་གནང་བས་ཤིན་ཏུ་དད་པ་ཐོབ། དེར་མར་མེའི་སྣུམ་ཟད་པ་ལ་
ཆུ་ཏིང་ཕོར་གང་ཕྱག་གིས་བླུགས་པས་སྔོན་པས་ཆེས་གསལ་ཞིང་ཡུན་རིང་བར་ཐུབ། སྒར་པ་
དབུས་ན་ཡོད་པ་རྣམས་ཉང་ཁ་ནས་ཡོང་རྩིས་བྱེད་པ་ལ་དེ་ནས་མི་འོང་། དྭགས་པོ་ནས་འོ